የሜቴክ የቀድሞ ዋና ዳይሬክተር መንግሥት ጠበቃ ያቁምልኝ አሉ
ረቡዕ ኅዳር 5 ቀን 2011 ዓ.ም. ከቀትር በኋላ ፍርድ  ቤት የቀረቡት የብረታ ብረትና ኢንጂነሪንግ ኮርፖሬሽን (ሜቴክ) የቀድሞ ዋና ዳይሬክተር ሜጀር ጄኔራል ክንፈ ዳኘው፣ ደመወዜ አነስተኛ ስለሆነ መንግሥት ጠበቃ ያቁምልኝ ሲሉ ጠየቁ፡፡ደመወዛቸውም አራት ሺሕ ብር እንደሆነና ጠበቃ በግላቸው ማቆም እንደማይችሉ በመግለጽ፣ ለችሎቱ በቃለ መሃላ በመፈጸም አረጋግጠዋል፡፡ከሜጀር ጄኔራል ክንፈ ጋር ስምንት ተጠርጣሪዎች በዛሬው ዕለት ፍርድ ቤት የቀረቡ ሲሆን፣ ሁለቱ በሰብዓዊ መብት ጥሰት ስድስቱ ደግሞ በሙስና ወንጀል ተጠርጥረዋል፡፡ የኢትዮጵያ ቴሌቪዥን ጣቢያ ጋዜጠኛ የነበረችው ፍፁም የሽጥላም ከሜቴክ ጋር በተያያዘ የሙስና ወንጀል ተጠርጥራ ፍርድ ቤት ቀርባለች፡፡ሜጀር ጄኔራል ክንፈ ማክሰኞ ኅዳር 4 ቀን 2011 ዓ.ም. በትግራይ ክልል ልዩ ኃይል አማካይነት ከሁመራ ተይዘው ለፌዴራል ፖሊስና ለመከላከያ ሠራዊት አባላት ተላልፈው ከተሰጡ በኋላ፣ አመሻሽ ላይ ወደ አዲስ አበባ መምጣታቸው ይታወቃል፡፡